’n Kragtige gevegsplan vir vroue se persoonlike, spesifieke en strategiese gebed.
Die geveg van jou lewe is reg voor jou. Op hierdie oomblik wil die vyand deur slinkse planne verskeie areas van jou lewe omver te gooi. ’n Doel­gerigte gebedstrategie sal jou meer help as wat jy ooit kon droom.
In ’n Vrou in gebed plaas Priscilla Shirer die drin­gendheid van ’n doel­gerigte gebedsplan op die voor­grond. Sy identifiseer 10 areas vir strategiese gebed, waaronder identiteit, passie, gesin, vrese, reinheid en uitdagings.
’n Vrou in gebed rus vroue toe om hulle eie gebedstrategieë neer te skryf wat hulle gereeld vir hulleself en hulle geliefdes kan bid. Daar is skryfplek vir gebede agter in die boek wat uitgeknip kan word.
Priscilla speel die rol van Elizabeth Jordan in die fliek War Room en gebruik ’n Vrou in gebed om die beginsels uit dié fliek vir vroue deel van hul elke­dagse lewe te maak.
Dié boek is ’n praktiese gids vir vroue vir kragtige, doel­gerigte gebed.
Priscilla Shirer is ’n spreker met ’n meestersgraad van die Dallas Theo­logical Seminary. Sy is ook ’n gewilde outeur en die skrywer van Die stand­vastige vrou, een van die boeke wat saam met die fliek Courageous ver­skyn het. Priscilla is getroud met Jerry. Sy en Jerry is die stigters van Going Beyond Ministries. Priscilla staan tans voltyds in vrouebediening. Priscilla maak haar filmdebuut in War Room.
Net sodat jy weet waarvoor jy jou inlaat …
Teen die tyd dat jy hierdie boek klaar gelees (en klaar
deurgewerk) het, behoort die omslag nie meer so netjies
om die boek te vou nie. Dit behoort merkbaar verweer te
wees. Die hoeke van die omslag behoort so ver om te krul
dat dit nie eens meer sal help om een van daardie swaar
ou telefoon boeke daarop neer te sit nie. Jy sal dit nie kan
platdruk nie, want dit het te onherstelbaar vervorm geraak.
Omdat jy hierdie boek met volle oorgawe gebruik het. Om-
dat dit verslete geraak het in die oorlog wat jy gevoer het.
Jy sal dit ongelukkig nie vir iemand anders vir Kersfees kan
Ek verwag inkkolle. Varkore. Littekens. ’n Paar van daar-
die ronde ringe wat op ’n bladsy vorm wanneer tee per on-
geluk daarop mors, indien nie selfs ’n paar traanvlekke wat
oor twee of drie reëls versprei het nie. Onmiskenbare tekens
dat jy hier was, dat jy betrokke was, dat jy in hierdie stryd
Ek wil hê jy moet bladsye uit die boek uitskeur en daarop
skryf. Ek wil hê die bladsye moet gekreukel wees en die hoe-
ke moet omkrul. Ek wil hê jou kinders moet te bang wees
om aan hierdie boek te raak sonder om plastiekhandskoene
aan te trek. Eintlik moet hulle sommer die braaitang wil ge-
bruik om die boek op te tel.
Hierdie boek is nie bedoel om net ’n mooi leesboek te
wees nie. Dit is nie bedoel om jou koffietafel te versier of lees -
stof vir nuuskieriges te bied nie. Dink eerder aan die boek
as noodsaaklike oorlewingstoerusting. Dink isolasieband
en supergom. Met ’n leergordel wat styf daarom vasgebind
is. Dalk sommer ou skoenveters ook.
Die Oorlogskamer - Gebedskaartjies (Boks…
You're reviewing: n Vrou In Gebed (Sagteband)
Discerning The Voice Of God (Paperback)